Andy Hardy

**Andrew ”Andy” Hardy** on Mickey Rooneyn esittämä nuori mies&shy;hahmo Metro-Goldwyn-Mayerin vuosina 1937–1946 tuottamissa perhe&shy;komedioissa sekä vielä yhdessä elokuva&shy;sarjan elvytys&shy;yrityksessä vuodelta 1958. Andy Hardy -sarjan elokuvia tehtiin kaikkiaan kuusi&shy;toista.

Elokuvien pää&shy;hahmot perustuvat Aurania Rouverolin vuonna 1928 julkaistuun näytelmään *Skidding*, jonka pohjalta tehtiin sarjan ensim&shy;mäinen elokuva *[[Perhejuttu]]*. Siinä Andy Hardy on vielä sivu&shy;hahmo, kun tarina keskittyy Andyn isän, tuomari Hardyn (Lionel Barrymore) uudelleen&shy;valinta&shy;kampanjaan.

Myöhemmissä sarjan elokuvissa tuomari Hardya näyttelee Lewis Stone ja äitiä Fay Holden. Teini-ikäinen Andy-hahmo nousi pian niin suosituksi, että elokuvat alettiin nimetä hänen mukaansa ja tarinat rakentaa hänen ympärilleen. Vuonna 1939 Mickey Rooneystä oli tullut Yhdys&shy;valtojen suosituin elokuva&shy;tähti hänen esiinnyttyään Andy Hardy -tarinoiden lisäksi muun muassa elokuvissa *[[Tulevaisuuden miehiä]]* (Boys Town, 1938) ja *[[Meren urhoja]]* (Captains Courageous, 1937).

Andy Hardyn vakituinen tyttö&shy;ystävä elokuva&shy;sarjassa on Polly, jota esittää Ann Rutherford. MGM kuitenkin esitteli monia uusia nuoria nais&shy;näytteli&shy;jöitään Andy Hardy -filmien kautta antamalla heille rooleja Andyn tilapäisinä ihastuksina. Heihin kuuluvat Judy Garland, Lana Turner, Esther Williams, Kathryn Grayson ja Donna Reed.

Andy Hardy -elokuvat nojasivat vahvasti perinteisiin perhe&shy;arvoihin. Jokainen elokuva sisälsi vähintään yhden syvällisen keskustelun tuomari-isän ja Andyn välillä, jossa isä antoi pojalle neuvoja joita poika yleensä myös arvosti ja seurasi.

Elokuva *[[Andy Hardy, tyttöjen sankari]]* valittiin vuonna 2000 Yhdys&shy;valtojen kongressin kirjaston National Film Registryyn, johon kootaan esteetti&shy;sesti, historialli&shy;sesti tai kulttuuri&shy;sesti merkittäviä amerikkalais&shy;elokuvia.

Andy Hardy -elokuvien innoittamana tehtiin monissa maissa omia saman&shy;kaltaisia perhekomedioita, kuten Suomessa Suomisen perheestä kertovat kuunnelmat ja elokuvat. Ohjaaja T. J. Särkkä laittoi Lasse Pöystin katsomaan Mickey Rooneyn elokuvia, jotta tämä oppisi näyttelemään Suomisen Ollia samaan tyyliin.

## Andy Hardy -elokuvat

* *[[Perhejuttu]]* (*A Family Affair*, 1937)
* *[[Nuoruus ja hulluus]]* (*You’re Only Young Once*, 1937)
* *[[Hardyn nuoret hakkailevat]]* (*Judge Hardy's Children*, 1938)
* *[[Andy Hardy – tyttöjen sankari]]* (*Love Finds Andy Hardy*, 1938)
* *[[Hardyt villissä lännessä]]* (*Out West with the Hardys*, 1938)
* *[[Hardyt onnen huipulla]]* (*The Hardys Ride High*, 1939)
* *[[Andy Hardy keväthurmiossa]]* (*Andy Hardy Gets Spring Fever*, 1939)
* *[[Näin miesten kesken]]* (*Judge Hardy and Son*, 1939)
* *[[Andy Hardy ja viattomuus]]* (*Andy Hardy Meets Debutante*, 1940)
* *[[Andy Hardy nauttii elämästä]]* (*Life Begins for Andy Hardy*, 1941)
* *[[Andy Hardyn yksityissihteeri]]* (*Andy Hardy’s Private Secretary*, 1941)
* *[[Andy Hardy hurmurina]]* (*The Courtship of Andy Hardy*, 1942)
* *[[Andy Hardyn kaksoiselämä]]* (*Andy Hardy’s Double Life*, 1942)
* *[[Andy Hardyn vaaleat huolet]]* (*Andy Hardy’s Blonde Troubles*, 1944)
* *[[Rakkaus nauraa Andy Hardylle]]* (*Love Laughs at Andy Hardy*, 1946)
* *[[Andy Hardy Comes Home]]* (1958)

## Lähteet

## Aiheesta muualla

*